Gafsa
<s>Gafsa (arapski: ڨفصة / Qafṣah) antička Capsa je rudarski centar Tunisa, grad od 95,242 stanovnika na jugozapadu zemlje u Vilajetu Gafsa u kom je administrativni centar.</s>

<s>Geografske karakteristike</s>

<s>Gafsa leži u unutrašnjosti nedaleko alžirske granice, udaljena 369 km jugozapadno od glavnog grada Tunisa.</s>

<s>Historija</s>

<s>Njeno antičko ime koristi se za najraniju mezolitsku Kapsijsku kulturu koja se tu razvila  u 7. mileniju pne..</s>

<s>Capsa je izrasla kao numidijsko naselje koje su Rimljani razorili 106. pne., pa ga je kasnije obnovio car Trajan.</s><s>Prvi put je dokumentirana za Jugurtinog rata, između Rimske republike i Numidije.</s><s>Nakon Rimljana Gafsom vladaju bizantski, arapski, berberski i osmanski vladari.</s>

<s>Gafsa je 1980. bila poprište misteriozne diverzantske akcije, kad su diverzanti zauzeli sve važnije gradske institucije.</s><s>Tuniske snage uspjele su tek naredne večeri istjerati diverzante i ponovno zavesti red u gradu.</s><s>Naknadno je ustanovljeno da se radilo o Tunižanima koji su obučavani u Libiji, zbog tog su dugi niz godina vladali zategnuti odnosi između Tunisa i Libije.</s>

<s>Privreda i transport</s>

<s>Gafsa je poznata kao navodnjavana voćarska oaza i glavni centar za transport fosfata iskopanih sa slaništa oko jezera Šot al-Džaríd.</s><s>Grad je cestama i željeznicom povezan sa lučkim Sfaxom, a ima i međunarodni aerodrom (IATA: GAF, ICAO: DTTF).</s>

<s>U okolici ima puno bogatih nalazišta fosfata.</s><s>Malobrojni stanovnici koji su većinom nomadi uzgajaju žitarice, masline, esparto, datulje, pistacije, kajsije i ostalo voće.</s>

<s>Pobratimski gradovi</s>

<s>Napulj, Italija 
 Palma de Mallorca, Španjolska</s>

<s>Izvori</s>

<s>Vanjske veze</s>

<s>Commune Gafsa</s>

<s>Gradovi u Tunisu</s>

